sukhrobnurali/uzbek-legal-corpus huggingface dataset:
Oʻzbekiston Respublikasi Vazirlar Mahkamasining “Oʻzbekinvest Interneshnl”, “Shartis Uzbekistan” qoʻshma sugʻurta kompaniyalarini va “Chartis Uzbekinvest” agentligini tashkil etish toʻgʻrisida” 1994-yil 23-noyabrdagi 565-son qaroriga oʻzgartirishlar kiritish haqida
(resolution, 2013-12-30)

“Chartis” kompaniyalari guruhining “AIG” nomiga global qaytishi munosabati bilan Vazirlar Mahkamasi qaror qiladi: 1. “Chartis Uzbekinvest” obunaviy agentligi muassislari yigʻilishida uning nomini “AIG Uzbekinvest” deb oʻzgartirish toʻgʻrisida qaror qabul qilinganligi maʼlumot uchun qabul qilinsin. 2. Oʻzbekiston Respublikasi Vazirlar Mahkamasining “Oʻzbekinvest Interneshnl”, “Chartis Uzbekistan” qoʻshma sugʻurta kompaniyalarini va “Chartis Uzbekinvest” agentligini tashkil etish toʻgʻrisida” 1994-yil 23-noyabrdagi 565-son qaroriga ilovaga muvofiq oʻzgartirishlar kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Nomidagi “Chartis Uzbekinvest” soʻzlari “AIG Uzbekinvest” soʻzlari bilan almashtirilsin. 2. 1-band “b” kichik bandining birinchi xatboshidagi “Chartis Uzbekinvest” soʻzlari “AIG Uzbekinvest” soʻzlari bilan almashtirilsin. 3. 2-bandning uchinchi xatboshidagi “Chartis Uzbekinvest” soʻzlari “AIG Uzbekinvest” soʻzlari bilan almashtirilsin.
2011-yil 18-oktabrdagi Erkin savdo hududi toʻgʻrisidagi Shartnomani uning Tomonlari va Oʻzbekiston Respublikasi oʻrtasida qoʻllash haqidagi Bayonnomani (Minsk, 2013-yil 31-may) ratifikatsiya qilish toʻgʻrisida
(law, 2013-12-27)

2011-yil 18-oktabrdagi Erkin savdo hududi toʻgʻrisidagi Shartnomani uning Tomonlari va Oʻzbekiston Respublikasi oʻrtasida qoʻllash haqidagi Bayonnoma (Minsk, 2013-yil 31-may) ratifikatsiya qilinsin.
Oʻzbekiston Respublikasining Budjet kodeksini tasdiqlash toʻgʻrisida
(code, 2013-12-26)

1-modda. Oʻzbekiston Respublikasining Budjet kodeksi tasdiqlansin. 2-modda. Oʻzbekiston Respublikasi Vazirlar Mahkamasi 2014 va 2015-yillar mobaynida: Oʻzbekiston Respublikasi Budjet kodeksi normalarining amal qilishi va samaradorligi muntazam ravishda hamda har tomonlama monitoring va tahlil qilinishini taʼminlasin; zarur boʻlgan hollarda, Oʻzbekiston Respublikasi Budjet kodeksining ayrim normalarini yanada takomillashtirishga qaratilgan takliflarni belgilangan tartibda kiritsin. 3-modda. Ushbu Qonun 2014-yil 1-yanvardan eʼtiboran kuchga kiradi.
Oʻzbekiston Respublikasi Prezidentining ayrim Farmonlariga oʻzgartishlar kiritish toʻgʻrisida
(decree, 2025-11-26)

Oʻzbekiston Respublikasi Prezidentining “Oʻzbekiston Respublikasining 2014-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2013-yil 25-dekabrdagi PQ-2099-son qaroriga muvofiq: 1. Oʻzbekiston Respublikasi Prezidentining ayrim farmonlariga 2014-yilning 1-yanvaridan boshlab ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 2. Oʻzbekiston Respublikasi Prezidentining “Yirik sanoat korxonalari bilan kasanachilikni rivojlantirish asosidagi ishlab chiqarish va xizmatlar oʻrtasida kooperatsiyani kengaytirishni ragʻbatlantirish chora-tadbirlari toʻgʻrisida” 2006-yil 5-yanvardagi PF-3706-son Farmoni 3-bandidagi “2014-yilning 1-yanvarigacha” soʻzlari “2019-yilning 1-yanvarigacha” soʻzlari bilan almashtirilsin. 3. Oʻzbekiston Respublikasi Prezidentining “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida” 2007-yil 14-martdagi PF-3860-son Farmonining 2-bandi oʻz kuchini yoʻqotgan deb hisoblansin.
Tabiiy gaz isteʼmolchilari va gaz bilan taʼminlovchi tashkilotlar oʻrtasidagi oʻzaro hisob-kitoblar tartibi toʻgʻrisidagi Nizomga oʻzgartirishlar kiritish toʻgʻrisida
(resolution, 2022-07-22)

Etkazib berilgan gaz uchun oʻzaro hisob-kitoblarni tartibga solish, “Oʻzbekenergo” davlat-aksiyadorlik kompaniyasi issiqlik elektr stansiyalarining moliyaviy ahvolini barqaror saqlash, respublika isteʼmolchilarining elektr energiyasiga boʻlgan ehtiyojlarini taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2005-yil 26-maydagi 132-son qarori (Oʻzbekiston Respublikasi QT, 2005-y., 5-son, 28-modda) bilan tasdiqlangan Tabiiy gaz isteʼmolchilari va gaz bilan taʼminlovchi tashkilotlar oʻrtasidagi oʻzaro hisob-kitoblar tartibi toʻgʻrisidagi nizomning 10-bandi quyidagi tahrirda bayon qilinsin. “10. Isteʼmolchi tomonidan tuzilgan shartnomada belgilangandan ortiqcha hajmda (aholi va Vazirlar Mahkamasining 2004-yil 5-fevraldagi 57-son qaroriga 5-ilovaga kiritilgan “Oʻzbekenergo” davlat-aksiyadorlik kompaniyasi korxonalari tomonidan isteʼmol qilingan hajmdan tashqari) va gaz yetkazib beruvchi bilan oldindan kelishmasdan gaz olingan taqdirda gaz isteʼmolchisidan quyidagi miqdorlarda: hududiy gaz bilan taʼminlovchi korxona uchun — shartnomadagi hajmlardan ortiqcha olingan gaz qiymatiga 1,5 koeffitsiyent bilan; boshqa isteʼmolchilar uchun — shartnomadagi hajmlardan ortiqcha olingan gaz qiymatiga 2 koeffitsiyent bilan oshirilgan toʻlov undiriladi. Bunda oshirilgan koeffitsiyentlar koʻrsatib oʻtilgan isteʼmolchilarga aholi va Vazirlar Mahkamasining 2004-yil 5-fevraldagi 57-son qaroriga 5-ilovaga kiritilgan, ularning gaz tarmoqlariga ulangan “Oʻzbekenergo” davlat-aksiyadorlik kompaniyasi korxonalari tomonidan isteʼmol qilingan tabiiy gaz hajmini hisobga olmasdan qoʻllanadi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi Davlat soliq qoʻmitasi xodimlarini xizmat turar joylari bilan taʼminlash chora-tadbirlari toʻgʻrisida
(resolution, 2013-12-24)

Oʻzbekiston Respublikasi Davlat soliq qoʻmitasining markaziy apparatiga xizmat safariga yuborilgan va ishga oʻtkazilgan xodimlar uchun munosib turar-joy sharoitlarini yaratish maqsadida Vazirlar Mahkamasi qaror qiladi: 1. Oʻzbekiston Respublikasi Davlat soliq qoʻmitasi, Toshkent shahar hokimiyati va Oʻzbekiston Respublikasi xususiylashtirish monopoliyadan chiqarish va raqobatni rivojlantirish davlat qoʻmitasining davlat mulki boʻlgan 4 qavatli yotoqxona binosi va unga tutash hududni Davlat soliq qoʻmitasiga operativ boshqaruv huquqi asosida bepul oʻtkazish toʻgʻrisidagi taklifi maʼqullansin. Manzil: Toshkent shahar, Yakkasaroy tumani, Bobur koʻchasi, 15 “a” (keyingi oʻrinlarda — obyekt). 2. Toshkent shahar hokimiyatiga bir hafta muddatda topshirish. Davlat soliq qoʻmitasiga esa ushbu qarorning 1-bandida koʻrsatilgan obyektni belgilangan tartibda qabul qilish va uni maqsadli foydalanilishini taʼminlash vazifasi yuklatilsin. 3. Oʻzbekiston Respublikasi Davlat soliq qoʻmitasiga quyidagilarni taʼminlash yuklatilsin: Oʻz budjetdan tashqari mablagʻlari hisobidan qabul qilingan obyektni rekonstruksiya qilish va zarur texnik jihozlar bilan taʼminlash, shuningdek tutash hududni obodonlashtirish; qabul qilingan obyektdan Davlat soliq qoʻmitasi xodimlari uchun xizmat turar-joyi sifatida foydalanish va xodimlar hamda ularning oila aʼzolari uchun zarur yashash sharoitlarini yaratish. 4. Vazirlar Mahkamasining 2013-yil 25-iyuldagi “Toshkent shahri aholisining turar-joy- kommunal sharoitlarini yanada yaxshilash choralari toʻgʻrisida”gi 209-son qarorining 1-ilova 1-bandi oʻz kuchini yoʻqotgan deb hisoblansin. 5. Mazkur qaror ijrosini nazorat qilish Oʻzbekiston Respublikasi Bosh vaziri oʻrinbosari B.I. Zakirov zimmasiga yuklatilsin.
Muhammad al-Xorazmiy nomidagi Toshkent axborot texnologiyalari universitetida oʻquv yuklamasining hajmlarini tasdiqlash toʻgʻrisida
(resolution, 2021-08-13)

Oʻzbekiston Respublikasining “Taʼlim toʻgʻrisida”gi Qonuniga muvofiq hamda Oʻzbekiston Respublikasi Prezidentining “Axborot-kommunikatsiya texnologiyalari sohasida kadrlar tayyorlash tizimini yanada takomillashtirish chora-tadbirlari toʻgʻrisida” 2013-yil 26-martdagi PQ-1942-son va “Yuridik kadrlar tayyorlash tizimini yanada takomillashtirish chora-tadbirlari toʻgʻrisida” 2013-yil 28-iyundagi PQ-1990-son qarorlarini bajarish yuzasidan, shuningdek yuqori malakali mutaxassislarni sifatli tayyorlashni taʼminlash maqsadida Vazirlar Mahkamasi qaror qiladi: 1. Muhammad al-Xorazmiy nomidagi Toshkent axborot texnologiyalari universitetida oʻquv yuklamalari hajmi ilovaga muvofiq tasdiqlansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Bakalavriat Auditoriya va auditoriyadan tashqari oʻquv ishlarining barcha turlarini oʻz ichiga olgan oʻquv yuklamasining eng yuqori hajmi haftasiga 54 soat etib belgilanadi. Kunduzgi taʼlim shaklida auditoriya mashgʻulotlarining maksimal hajmi haftasiga 36 soat etib belgilanishi lozim. Taʼlimning meʼyoriy muddati 4 yil boʻlganda oʻquv jarayonining davomiyligi 204 haftani tashkil etishi kerak. Oʻquv vaqtining umumiy hajmi quyidagilarga taqsimlanishi kerak: nazariy taʼlim — 65 — 70%; attestatsiyadan oʻtkazish — 9-10%; taʼtillar — 13 — 16%; malakaviy amaliyot — 6 — 8%; bitiruv ishlari — 2-3%. Nazariy taʼlim vaqti hajmi fanlar bloklari boʻyicha quyidagicha taqsimlanishi lozim: gumanitar va ijtimoiy-iqtisodiy — 15 — 17%; matematika va tabiiy-ilmiy fanlar — 23 — 25%; umum-kasbiy — 9 — 11%; umum-kasbiy — 9 — 11%; qoʻshimcha fanlar (ixtisoslik fanlari) — 20 — 25 foiz. Oʻquv yilida taʼtil vaqtining umumiy hajmi 7 — 10 hafta etib belgilanadi. 2. Magistratura Auditoriya va auditoriyadan tashqari oʻquv ishlarining barcha turlarini oʻz ichiga olgan oʻquv yuklamasining eng koʻp hajmi haftasiga 54 soat etib belgilanishi kerak. Kunduzgi taʼlim shaklida auditoriya mashgʻulotlari va ilmiy faoliyatning maksimal hajmi haftasiga 36 soat etib belgilanishi lozim. Taʼlimning meʼyoriy muddati 2 yil boʻlganda, oʻquv jarayonining davomiyligi 100 haftani tashkil etishi kerak. Oʻquv vaqtining umumiy hajmi quyidagilarga taqsimlanishi kerak: nazariy taʼlim — 25 — 30%; Oʻquv vaqtining umumiy hajmi quyidagilarga taqsimlanishi kerak: nazariy taʼlim — 25 — 30%; attestatsiyadan oʻtkazish — 4 — 7%; taʼtillar — 13 — 16%; ilmiy faoliyat — 50%. Ilmiy faoliyat magistratura talabasining shaxsiy kalendar ish rejasi asosida amalga oshiriladi va quyidagilarga boʻlinadi: ilmiy-tadqiqot ishlari va magistrlik dissertatsiyasini tayyorlash — 70 — 75%; ilmiy-pedagogik ish va malakaviy amaliyot — 25 — 30 foiz. Nazariy taʼlim hajmi magistratura mutaxassisligiga qarab taqsimlanishi lozim.
Avtomototransport vositalari va shahar elektr transporti vositalari haydovchilarini tayyorlash va qayta tayyorlash bilan shugʻullanuvchi taʼlim muassasalari oʻquvchilarining bilimini baholash uchun test savollarini tuzish va test sinovlarini oʻtkazish tartibi toʻgʻrisidagi nizomga oʻzgartirish kiritish haqida
(resolution, 2013-12-23)

Oʻzbekiston Respublikasi Prezidentining 2013-yil 9-oktabrdagi PQ-2048-son “Toshkent shahrida yoʻlovchi tashish transportini tashkil etish tizimini yanada takomillashtirish chora-tadbirlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2013-y., 41-son, 545-modda) va Oʻzbekiston Respublikasi Vazirlar Mahkamasining 2013-yil 13-noyabrdagi 308-son “Shahar yoʻlovchi tashish transporti tizimini yanada takomillashtirishga doir tashkiliy chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 46-son, 604-modda) muvofiq Oʻzbekiston Respublikasi Ichki ishlar vazirligi, Oliy va oʻrta maxsus taʼlim vazirligi va Vazirlar Mahkamasi huzuridagi Davlat test markazi qaror qiladi: 1. Oʻzbekiston Respublikasi Ichki ishlar vazirligi, Oliy va oʻrta maxsus taʼlim vazirligi va Vazirlar Mahkamasi huzuridagi Davlat test markazining 2011-yil 29-iyuldagi 7, 316 va 89-01-2090-son qarori (roʻyxat raqami 2271, 2011-yil 30-sentabr) (Oʻzbekiston Respublikasi qonun hujjatlari toʻplami, 2011-y., 40-son, 416-modda) bilan tasdiqlangan Avtomototransport vositalari va shahar elektr transporti vositalari haydovchilarini tayyorlash va qayta tayyorlash bilan shugʻullanuvchi taʼlim muassasalari oʻquvchilarining bilimini baholash uchun test savollarini tuzish va test sinovlarini oʻtkazish tartibi toʻgʻrisidagi nizom muqaddimasining ikkinchi xatboshisidagi “Toshshahartransxizmat” uyushmasi” degan soʻzlar “Toshshahartransxizmat” aksiyadorlik kompaniyasi” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi bilan Xitoy Xalq Respublikasi oʻrtasida doʻstlik va hamkorlik toʻgʻrisidagi Shartnomani (Toshkent, 2013-yil 9-sentabr) ratifikatsiya qilish haqida
(law, 2013-12-23)

1-modda. Oʻzbekiston Respublikasi bilan Xitoy Xalq Respublikasi oʻrtasida doʻstlik va hamkorlik toʻgʻrisidagi Shartnoma (Toshkent, 2013-yil 9-sentabr) ratifikatsiya qilinsin. 2-modda. Oʻzbekiston Respublikasining 2005-yil 9-sentabrda qabul qilingan “Oʻzbekiston Respublikasi bilan Xitoy Xalq Respublikasi oʻrtasida doʻstlik va hamkorlikning sherikchilik munosabatlari toʻgʻrisidagi Shartnomani (Pekin, 2005-yil 25-may) ratifikatsiya qilish haqida”gi OʻRQ-3-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 307-modda) Oʻzbekiston Respublikasi bilan Xitoy Xalq Respublikasi oʻrtasida doʻstlik va hamkorlik toʻgʻrisidagi Shartnoma (Toshkent, 2013-yil 9-sentabr) kuchga kirgan kundan eʼtiboran oʻz kuchini yoʻqotgan deb topilsin.
Oʻzbekiston Respublikasi fuqarolarining muddatli harbiy xizmatga navbatdagi chaqiruvi hamda belgilangan xizmat muddatlarini oʻtab boʻlgan harbiy xizmatchilarni Qurolli Kuchlar rezerviga boʻshatish toʻgʻrisida
(resolution, 2020-09-28)

“Umumiy harbiy majburiyat va harbiy xizmat toʻgʻrisida”gi Oʻzbekiston Respublikasi Qonuniga muvofiq: 1. Chaqirilish muddatini kechiktirish huquqiga ega boʻlmagan Oʻzbekiston Respublikasining chaqiruv yoshidagi fuqarolari 2014-yilning fevral-mart oylarida muddatli harbiy xizmatga chaqirilsin Muddatli harbiy xizmatni oʻtashga yaroqli hamda chaqirilish muddatini kechiktirish va chaqirilishdan ozod etish huquqiga ega boʻlmagan, biroq ushbu chaqiruv mobaynida Qurolli Kuchlar safiga chaqirilmaydigan fuqarolar safarbarlik chaqiruvi rezerviga olinsin. 2. Muddatli harbiy xizmatning belgilangan muddatlarini oʻtab boʻlgan harbiy xizmatchilar 2014-yilning mart-aprel oylarida Oʻzbekiston Respublikasi Qurolli Kuchlari rezerviga boʻshatilsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev va Oʻzbekiston Respublikasi Prezidenti huzuridagi Milliy xavfsizlik kengashining Kotibi V. Maxmudov zimmasiga yuklansin.
Budjet tashkilotlarining asosiy vositalarining eskirishini aniqlash va buxgalteriya hisobida aks ettirish tartibi toʻgʻrisidagi nizomni tasdiqlash haqida
(resolution, 2018-03-18)

Oʻzbekiston Respublikasining “Buxgalteriya hisobi toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1996-y., 9-son, 142-modda) muvofiq Oʻzbekiston Respublikasi Moliya vazirligi, Iqtisodiyot vazirligi va Davlat arxitektura va qurilish qoʻmitasi qaror qiladilar: 1. Budjet tashkilotlarining asosiy vositalarining eskirishini aniqlash va buxgalteriya hisobida aks ettirish tartibi toʻgʻrisidagi nizom ilovaga muvofiq tasdiqlansin. 2. Oʻzbekiston Respublikasi Moliya vazirligi, Iqtisodiyot vazirligi va Davlat arxitektura va qurilish qoʻmitasining 2009-yil 30-sentabrdagi 95, 85 va 6-son “Budjet tashkilotlarining asosiy vositalari eskirishini aniqlash va buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qarori (roʻyxat raqami 2028, 2009-yil 30-oktabr) (Oʻzbekiston Respublikasi qonun hujjatlari toʻplami, 2009-y., 44-son, 477-modda) oʻz kuchini yoʻqotgan deb hisoblansin. 3. Ushbu qaror rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasining “Buxgalteriya hisobi toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1996-y., 9–son, 142–modda) muvofiq budjet tashkilotlarining asosiy vositalarining eskirishini aniqlash va buxgalteriya hisobida aks ettirish tartibini belgilaydi. 1. Budjet tashkilotlari asosiy vositalarining eskirishi mazkur nizomning ilovasiga muvofiq Budjet tashkilotlari asosiy vositalarining yillik eskirish meʼyorlari asosida aniqlanadi. 2. Asosiy vositalarning eskirishi budjet tashkilotlarining buxgalteriya hisobida Budjet tashkilotlarida buxgalteriya hisobi toʻgʻrisidagi yoʻriqnomaning (roʻyxat raqami 2169, 2010-yil 22-dekabr) (Oʻzbekiston Respublikasi qonun hujjatlari toʻplami, 2010-y., 51-son, 502-modda) 112 — 124-bandlariga muvofiq aks ettiriladi. 3. Eskirish meʼyorlari mazkur asosiy vositalarning dastlabki (tiklanish) qiymatiga nisbatan foizlarda belgilanadi. 4. Mavsumiy tusga ega budjet tashkilotlarida foydalanilayotgan asosiy vositalar boʻyicha oylik eskirish summasi umumiy tartibda, yaʼni mazkur asosiy vositaning yillik eskirish summasini 12 ga boʻlish yoʻli bilan aniqlanadi. 5. Kapital qurilish obyektlarini qabul qilish dalolatnomasi rasmiylashtirilmagan, tugallanmagan qurilish yoki uning qismlari boʻyicha eskirish aniqlanmaydi. 6. Mazkur Nizom talablari buzilishida aybdor shaxslar qonun hujjatlarida belgilangan tartibda javobgar boʻladilar. 7. Mazkur Nizom Oʻzbekiston Respublikasi Davlat statistika qoʻmitasi bilan kelishilgan.
Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisida nizomga oʻzgartirishlar va qoʻshimcha kiritish haqida
(resolution, 2013-12-19)

Oʻzbekiston Respublikasi Prezidentining 2012-yil 16-oktabrdagi PF-4475-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2012-yil 19-dekabrdagi 355-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi hamda Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi toʻgʻrisidagi nizomlarni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2012-y., 52-son, 589-modda) muvofiq, Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi va Moliya vazirligi qaror qiladi: 1. Oʻzbekiston aloqa va axborotlashtirish agentligi va Oʻzbekiston Respublikasi Moliya vazirligining 2012-yil 1-fevraldagi 2-yu, 7-son qarori (roʻyxat raqami 2329, 2012-yil 21-fevral) (Oʻzbekiston Respublikasi qonun hujjatlari toʻplami, 2012-y., 8-9-son, 89-modda) bilan tasdiqlangan Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisida nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 6-band quyidagi mazmundagi xatboshi bilan toʻldirilsin: “Litsenziyaning amal qilishi bekor qilingan, toʻxtatib turilgan yoki tugatilgan holatda toʻlov hisobot davrida mobil aloqa xizmatlari taqdim etilgan oxirgi kunga abonentlar sonidan kelib chiqqan holda ushbu hisobot davridagi haqiqiy ish vaqtiga mutanosib ravishda hisoblanadi.”. 2. 9-banddagi “Oʻzbekiston aloqa va axborotlashtirish agentligiga” degan soʻzlar “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasiga” degan soʻzlar bilan almashtirilsin. 3. 11 va 12-bandlardagi “Oʻzbekiston aloqa va axborotlashtirish agentligi” degan soʻzlar “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar bilan almashtirilsin. 4. 13-banddagi “Oʻzbekiston aloqa va axborotlashtirish agentligi” degan soʻzlar “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar bilan almashtirilsin. 5. 15-banddagi “Oʻzbekiston aloqa va axborotlashtirish agentligi” degan soʻzlar “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar bilan almashtirilsin. 6. Mazkur oʻzgartirishlar va qoʻshimcha Oʻzbekiston Respublikasi Davlat soliq qoʻmitasi bilan kelishilgan.
“Qimmatli qogʻozlar bozorida professional faoliyatni birga qoʻshib olib borishga doir cheklashlar va birga qoʻshib olib borish tartibi, qimmatli qogʻozlar bozori professional ishtirokchilarining majburiy normativlar tizimi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2013-12-18)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), Oʻzbekiston Respublikasi Prezidentining 2013-yil 28-avgustdagi PF-4561-son “Oʻzbekiston Respublikasi Prezidentining ayrim hujjatlariga qoʻshimcha va oʻzgartishlar kiritish, shuningdek ayrimlarini oʻz kuchini yoʻqotgan deb hisoblash toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2013-y., 36-son, 477-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Bosh direktorining 2009-yil 9-yanvardagi 2009-02-son “Qimmatli qogʻozlar bozorida professional faoliyatni birga qoʻshib olib borishga doir cheklashlar va birga qoʻshib olib borish tartibi, qimmatli qogʻozlar bozori professional ishtirokchilarining majburiy normativlar tizimi toʻgʻrisidagi nizomni tasdiqlash haqida”gi buyrugʻiga (roʻyxat raqami 1895, 2009-yil 5-fevral) (Oʻzbekiston Respublikasi qonun hujjatlari toʻplami, 2009-y., 6-son, 61-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin. 2. Nizomda: 1-bandning beshinchi xatboshisidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin; 7-band quyidagi tahrirda bayon etilsin: “7. Professional ishtirokchi har chorakda, hisobot davridan keyingi oyning oʻttizinchi sanasidan kechiktirmasdan vakolatli davlat organiga oʻz mablagʻlarining miqdori toʻgʻrisidagi maʼlumotlarni taqdim etadi. Professional ishtirokchi tomonidan oʻz mablagʻlari miqdorining hisobi buxgalteriya hisob-kitob maʼlumotlari boʻyicha qonun hujjatlarida belgilangan tartibda amalga oshiriladi.”.